RADIONICA -POZITIVNE ETIKETE

**Trajanje:** 45 minuta

**Potreban materijal:** Papir za etikete, mali papiri i olovka

Međupredmetna korelacija: Sat razrednog odjela, hrvatski jezik

**Odgojno-obrazovni ciljevi:**

* Prepoznati razlike, posebnosti i jedinstvenosti karaktera svake osobe
* Razumjeti da nas razlike čine bogatijima
* Znati izražavati pozitivne misli

**Tijek nastavne jedinice:**

1. Podijelite učenike u manje skupine. Svakom učeniku dajte veliki papir (u prilogu), a sa strane pripremite malene papiriće koje će učenici uzimati. Njihov je zadatak napisati pozitivnu etiketu, karakteristiku ili vrlinu koju prepoznaju u učeniku u skupini na mali papirić, a po kojoj smatraju da se on/ona ističe u društvu te mu doprinosi.
2. Takvu etiketu trebaju napisati za svakog učenika njihove skupine i zalijepiti je na papir svakog od učenika.
3. Nakon što su učenici zalijepili sve etikete, počinju ih skidati i čitati. Nakon što su ih pročitali, učenici sjednu u krug te uz vodstvo učitelja, razgovaraju o provedenoj aktivnosti, diskutiraju o pozitivnim etiketama koje su zalijepljene te što misle o tim etiketama.
4. Radionicu završite sumiranjem poželjnih ljudskih karakteristika i vrlina koje cijenimo kod čovjeka.

**Prilog:**

