**BUDI OPREZAN U CYBER-SVIJETU**

**Ključni pojmovi:** cyberbullying, Internet, nasilje

**Učenici će moći:**

* Predvidjeti posljedice nasilja na internetu
* Suprotstaviti se pojavi cyberbullyinga
* Kritički se odnositi prema neprimjerenome ponašanju na društvenim mrežama

**Potreban materijal:** Radni listić, flomasteri, radni listić za učenike

**Tijek aktivnosti:**

Postavite učenicima pitanje znaju li što je to cyberbullying. Potaknite ih da prevedu riječ cyberbullying na hrvatski jezik. Potaknite oluju ideja, a ako im je pojam nepoznat, upoznajte ih s njegovim značenjem. Posebnu pažnju pridodajte negativnim posljedicama te načinu na koji svi mi možemo spriječiti ovaj oblik nasilja. Pokrenite raspravu.

Za sljedeću aktivnost potrebna je dobra priprema, prije svega nastavnika, a onda i učenika. Odvojite jedan sat za istraživanje literature na temu cyberbullyinga i pripremite malo kazalište.

Kako bi ste se detanije upoznali s pojmom cyberbullyinga možete koristiti uokvireni tekst napisan u nastavku. Podijelite učenicima radne listiće. Nakon što pročitaju priču neka razmisle i napišu osjećaje koji su se po njihovu mišljenju javili kod likova. Učenicima možete podijeliti i uloge kako bi odglumili napisane situacije.

A cartoon of a child with a sad expression

Description automatically generated

|  |
| --- |
| **INFORMIRAJ SE!** |
| Cyberbullying može podrazumijevati sljedeće:   * Poruke neprimjerenog sadržaja * Pisanje komentara ili objavljivanje slika uvredljivog sadržaja * Imitiranje drugih na internetu * Isključivanje drugih na internetu * Označavanje drugih na neprikladnim slikama * Neprikladne diskusije |
| Karakteristike kojima se cyberbullying razlikuje od nasilja licem u lice:   * Nasilnik može imati osjećaj da je anoniman * Može se dogažati u svakom trenutku i teško a je izbjeći * Može s proširiti na velik broj osoba |
| Što učiniti?   * Budi oprezan tijekom postavljanja bilo kojeg sadržaja na internetu * Nemoj se osvećivati ili odgovarati * Blokiraj osobu koja tebe ili blisku osobu maltretira * Pazi na postavke privatnosti * Prijavi maltretiranje! * Prikupi dokaze. * Razgovaraj s nekim kome vjeruješ, po mogućnosti sa odraslom osobom. |

**Kako se osjećaju sudionici u opisanim situacijama?**

1. Iva je uključila TikTok profil i imala je što vidjeti: Marko je na svom profilu objavio video koji se sastojao od njezinih slika, a čak ju je i označio. Nije znala da ju je netko fotografirao, a n bi pristala ni na objavljivanje svojih slika. Prije nego što se snašla njezin profil je također bio pun komentara, kao i video na Markovom profilu. Svi iz škole su se smijali. Javila je Marku da makne slike na kojima se ona nalazi, ali n se nije na to obazirao jer kaže da je video top i da je dobio previše komentara i like-ova.

Iva:

Marko:

Ostali

1. Marija je uvijek bila povučena i teško je sklapala prijateljstva. Nakon što je došla u novu školu, srdačno joj je pristupila grupa djevojaka te je mislila da je napokon našla društvo a sebe. Vrlo brzo na SnapChatu je počela dobivati poruke neprimjerenog sadržaja. Osoba koja joj je to slala očito jèznala mnogo o njoj. Nakon nekoliko dana uspjela je shvatiti tko je to već danima maltretira.

Marija:

Djevojke:

Ostali: