**POSTANI SUPERJUNAK svoga razreda, škole, naselja…**

**Ključni pojmovi:** empatija, humanost, društvena aktivnost

**Učenici će moći:**

* Navesti poželjne osobine koje potiču ljude na dobra djela
* Istražiti mogućnost vlastitoga angažmana u društvenim promjenama
* Suprotstaviti se neželjenim pojavama u društvu

**Potrebni materijali:** Ploča, kreda, A4 papir, bojice, radni listić

**Tijek aktivnosti:**

Podijelite učenicima prazan list papira te im zadajte da nacrtaju svog najdražeg superjunaka ili da izmisle svoga. Dok crtaju neka zamisle koje će moći njihov superjunak posjedovati i po čemu se on razlikuje od drugih junaka. Potrebno je potaknuti učenike da prezentiraju svoj crtež i predstave moći superjunaka.

Nakon toga postavite pitanje učenicima o osobinama koje bi svaki superjunak trebao imati. Zapišite ih na ploču ili u dokument koji se prikazuje i učenicima. Potaknite ih da dođu do odgovora kao što su: hrabrost, ljubav, empatija, želja za pomaganjem, požrtvovnost, humanost i sl. Pojasnite učenicima nepoznate pojmove ako se nisu već susreli s njima.

**Postavite učenicima pitanja:**

1. Kako mi možemo postati superjunaci?
2. Jeste li vi hrabri?
3. Volite li ljude i životinje?
4. Želite li pomoći u tome da svijet bude bolje mjesto?

Potrebno je objasniti učenicima da je naša vlastita moć upravo u našim osobinama koje posjedujemo, a na nama je hoćemo li ih razvijati kada ih prepoznamo. Neka svatko od učenika odabere nešto negativno što mu se ne sviđa u razredu ili školi, a čemu bi se on kao superjunak mogao oduprijeti ( npr. Ružne riječi, svađe, ismijavanje, bacanje smeća i sl.). Neka na listu na kojem su crtali superjunaka docrtaju ili nadopišu glavni problem protiv kojem se superjunak bori! Po mogućnosti pokušati s učenicima nakon prezentacija crteža i ideja popričati o tome što oni mogu napraviti kako bi postavi aktivisti za bolji svijet.

**Radni listić:**

Slika na kojoj se prikazuje tekst, snimka zaslona, Trokut, Font

Opis je automatski generiran