**RAZREDNA RADIONICA/PROJEKT - RAZRED TOLERANCIJE**

**Trajanje**: 45 minuta

**Međupredmetna korelacija:** hrvatski jezik, sat razrednog odjela, etika, vjeronauk, psihologija

**Odgojno-obrazovni ciljevi i aktivnosti:**

* Upoznati učenike s pojmom tolerancije
* Osvijestiti pravo na različitost
* Spoznati sklonost prema predrasudama i diskriminaciji
* Razvijati empatiju
* Donositi zajednička pravila

**Radni materijal**: Kutije, papiri, pribor za pisanje

**Razredne aktivnosti:**

1. Predložite učenicima neka baš njihov razred bude razred Tolerancije. Objasnite učenicima što znači tolerancija ako nisu upoznati sa pojmom i komentirajte pojam. Neka unutar razreda učenici definiraju pravila koja su u skladu s tolerancijom i neka ih istaknu na vidljivo mjesto.
2. Neka zajednički osmisle znak Razreda tolerancije.
3. Predložite učenicima da osmisle zajednički projekt kojim će se boje i znak tolerancije proširiti po cijeloj školi i pokušajte u projekt uključiti i druge razrede.
4. A cardboard box with a black background

   Description automatically generatedNeka učenici unutar razreda postave dvije kutije čiji se sadržaj može zajednički komentirati u budućnosti. Na jednoj kutiji neka piše „Kutija tolerancije“, a na drugoj „Kutija netolerancije“. Neka učenici u prvu kutiju ubacuju poruke s opisanim situacijama kada su osjetili toleranciju prema sebi ili su bili tolerantni prema drugome. U drugu kutiju neka ubacuju suprotne primjere. Zajedno s učenicima pratite koja se kutija brže puni. Sadržaj kutije tolerancije može se postaviti na panou tolerancije. Sadržaj kutije netolerancije može vam pomoći za prepoznavanje problema u razredu.
5. Nakon toga simbolično možete baciti sadržaj u otpadni papir koji se odvozi na reciklažu. Objasnite učenicima kako će iz tog papira nastati novi papir, a za njih ujedno i nova prilika da ga ispišu primjerima tolerancije.