**DOBAR, LOŠ, ZAO SUKOB**

**Trajanje**: 45 minuta

**Ključne riječi:** sukob, asocijacije

**Međupredmetna korelacija:** hrvatski jezik sat razrednog odjela

**Potreban materijal:** Papir i olovka, Radna lista

**Odgojno-obrazovni ciljevi i aktivnosti:**

* Otkriti različita značenja pojma sukob
* Razvijati kritičko mišljenje
* Znati argumentirati vlastito mišljenje

**Tijek nastavne jedinice:**

1. Neka svatko od učenika na papirić zapiše po jednu asocijaciju, osjećaj ili opisni pridjev, koji je, prema njihovom mišljenju, povezan sa pojmom sukoba. Zatim neka učenici nalijepe papirić na veći papir, a na sredini velikim slovima napišite riječ SUKOB. U nastavku s učenicima rezimirajte napisano.
2. Učenicima podijelite radne liste u kojima je zadatak da na Drvo sukoba napišu koji sve plodovi mogu izrasti na takvom stablu. Dajte učenicima da predstave svoje radove i analizirajte dobiveno, zašto su koristili određene boje, riječi i ima li njihovo stablo više kiselih ili slatkih plodov.
3. U završnom dijelu učenici komentiraju asocijacije i dodaju nove. Nove će se vjerojatno razlikovati od ranije napisanih. Nove asocijacije također dodajte na papir na kojem su papirići iz prvog koraka. Ako netko od učenika bude smatrao da jedna od ranije napisanih asocijacija nije točna, može je prilijepiti s papirićem uz prethodno dopuštenje autora asocijacije (autor možda i dalje smatra da ta riječ opisuje sukob).

A tree with white circles on it

Description automatically generated