**JA U OGLEDALU**

**Ključni pojmovi**: promjena, društvena aktivnost

**Učenici će moći:**

* Procijeniti na koj način oni mogu učiniti svijet boljim mjestom
* Prepoznati kako svi mi možemo pokrenuti promjenu
* Potaknuti ljude oko sebe na razmišljanje

**Potreban materijal:** računalo, radni listić

**Tijek aktivnosti:**

1. Na početku sata postavite učenicima pitanje možemo li promijeniti svijet? Nakon kraće rasprave učenicima pustite pjesmu „Man in the mirror“. Podijelite unaprijed učenicima listiće na kojima je prijevod pjesme ako ne razumiju engleski. Možete prijevod pjesme upaliti i na računalu te ga projicirati da učenici mogu pratiti.
2. Pokrenite raspravu pitanjima: O čemu je ova pjesma? Tko je čovjek u ogledalu? Neka učenici pismeno ili usmeno opišu određene dijelove pjesme.
3. Neka učenici na listiću koji su dobili nacrtaju svoj odraz u ogledalu. Neka napišu neke situacije u kojima mijenjaju nešto što im se ne sviđa u njihovoj okolini i što žele promijeniti. Neka po želji prezentiraju svoj rad. Radove možete izložiti na vidljivim mjestima u razredu.
4. Neka nakon izlaganja učenici razmisle o konkretnom planu kojim mogu odraz ogledala pretvoriti u stvarnost te pokrenuti promjenu koju očekuju.

A cartoon of a hand holding a mirror

Description automatically generated