**HAPPY CHAT**

**Ključne riječi:** nasilje, društvene mreže

**Učenici će moći:**

* Prepoznati dobre i loše strane korištenja društvenih mreža
* Osvijestiti manifestacije nasilja putem društvenih mreža
* Nabrojati načine postupanja u slučaju da postanu žrtve virtualnog nasilja te načine prevencije

**Potreban materijal:** računalo, radni listić, olovke

**Tijek aktivnosti:** Radionicu započnite pitanjima kako bi ste uveli učenike u tematiku virtualnog nasilja.

1. Imate li profil na društvenim mrežama?
2. Zašto ste napravili profil?
3. Što radite na društvenoj mreži?
4. Jeste li se ikada na društvenoj mreži osjećali loše? Ako da, zašto?
5. Pregledavaju li roditelji vašu mrežu/ imate li roditelja kao prijatelja?

Podijelite učenike u manje skupine (broj učenika po skupini ovisi o ukupnom broju učenika). Svaka će grupa imati zadatak navesti dobre i loše strane društvenih mreža. Cilj ovog zadatka je da učenici osvijeste dobre i loše strane društvenih mreža, da mogu biti i opasne i zabavne. Zamolite predstavnika grupe da iznesu zaključke te rezimirajte zaključke učenika.

Nakon toga potrebno je raspraviti o poimanju nasilja na društvenim mrežama. Ovaj je zadatak važan jer djeca često e znaju da jesu ili da mogu postati žrtve nasilja. Također se često boje prijaviti bilo kakav oblik nasilja. Pitanja koja se mogu postaviti:

1. Sada kada znamo dobre i loše strane društvenih mreža, jesu li neke povezane s nasilnim ponašanjem?
2. Navedite oblike nasilja putem društvenih mreža!
3. Znate li nekoga tko je bio žrtva nasilja?

Nakon toga neka učenici nastave s rješavanjem radnog listića. Neka **naprave strip** (ako ne na papiru, može i u online alatu, npr. U Canvi i sl.) u kojem će prikazati negativne ili pozitivne strane neke društvene mreže. Neka na kraju iznesu pouku stripa.

|  |  |
| --- | --- |
| Dobre strane društvenih mreža | Loše strane društvenih mreža |
|  |  |

Slika na kojoj se prikazuje crta, dijagram, Trokut, kvadrat

Opis je automatski generiran