**JEDAN DAN U ŽIVOTU GOSPODINA SUKOBA**

**Međupredmetna korelacija:** hrvatski jezik, sat razrednog odjela, likovna kultura

**Odgojno-obrazovni ciljevi (učenici će moći):**

* Osvijestiti postojanje sukoba kao dio svakodnevnice
* Spoznati kako sukob može imati i pozitivne posljedice
* Odabrati pristup sukobu kao prilici za nečim pozitivnim

**Radni materijali:** Radna lista

**Tijek nastavne jedinice:**

1. Zadajte učenicima da navedu nekoliko primjera sukoba iz svoje okoline. Zatim potaknite oluju ideja na temu karakteristika te sukoba te asocijacije napišite na ploču. Podijelite učenike u skupine te im dajte papire i flomastere.
2. Objasnite im da je njihov zadatak osmisliti sukob kao osobu. Neka navedu koje su njegove osobine, ponašanje te kako bi izgledao jedan dan u životu te osobe. Neka svoje ideje stave na papir u formi stripa pod naslovom „Jedan dan u životu gospodina Sukoba“.
3. Nakon što učenici završe sa pisanjem i crtanjem neka prezentiraju svoj rad. Neka obrate pozornost na to koje je posljedice on ostavio za sobom. Posljedice je također poželjno zapisati na ploču.
4. Potaknite raspravu pitanjima:

**Kako je većina učenika zamislila gospodina Sukoba?**

**Je li on pozitivan ili negativan lik?**

**Može li se netko prisjetiti sukoba koji je rezultiro nečim pozitivnim?**

**Možemo li ubuduće sukob gledati kao pojavu koja može rezultirati dobrim, a ne samo negativnim?**

Kada su se učenici upoznali s činjenicom da sukob ne mora nužno biti negativna pojama, neka Radni list iskoriste kako bi sljedeći put ili za zadaću nacrtali novi dan u životu gospodina Sukoba. Na sljedećem satu prokomentirajte radove.

**Radna lista:**

A yellow and white photo frame

Description automatically generated